I over en uke har kunstnerne malt og utsmykket betongbyggene som har stått tomme siden gruvedriften ble lagt ned i 1991. For 100 år siden var Sulitjelma gruber i nordlandskommunen Fauske Norges nest største bedrift etter Borregaard i Sarpsborg.

I dag ser området ut som en spøkelsesby – på terskelen til et av Norges og Sveriges største naturområder.

– Naturen her tar pusten fra en. Først syntes jeg at bygningene var et fremmedelement som ikke passer inn. Men etter noen dager så jeg det vakre i estetikken. De grå betongveggene er ulimate lærret for mitt kunstneriske uttrykk, som er å fortelle historier, sier den spanske samtidskuntneren Deih.

Trond Solstad, som sammen med den Bodø-baserte street art-kunstneren Stein, åpner festivalen Up North lørdag. Foto: Bjørn Erik Rygg Lunde / NRK

Sammen med sine spanske kolleger Borondo og Sabek, M-City fra Polen, DotDotDot, Stein, StayOne fra Norge sørger han for et vidt spekter av uttrykk og stiler på de ruvende byggverkene.

Aller mest overveldet er Deih over den gode responsen fra de 400 innbyggerne.

– Glade mennesker er det viktigste for meg. Jeg skal reise tilbake til Spania. Disse menneskene skal leve med disse veggene.

Kunstnerne har fått høre gruvehistorien og latt seg inspirere, forteller en av initiativtakerne bak kunstprosjektet.

– Du ser tydelig små biter med gruvehistorie i kunstverkene. Den nye kunsten allerede har allerede skapt nysgjerrighet. I dag kom noen Oslo-folk i taxi fra Fauske for å fotografere veggene, sier Trond Solstad.

Anleggsmaskin med sebrastriper

FARGER FENGER: Toril Hegge Karlsen forteller kunstnere Deih at hun kan beundre junstverket hans fra stuevinduet. Foto: Bjørn Erik Rygg Lunde / NRK

Hver dag den siste uka har Toril Hegge Karlsen syklet rundt i Sulis fore å følge fargeleggingen av Sulis.

– Dette pirrer barnet i meg til å gå på oppdagelsesferd.

Litt lenger bort står maskineier Per Gunnar Skotåm og beundrer anleggsmaskinen sin – som har fått oransje dekk og sebrastriper.

Urbane kunstverk i Sulitjelma Anleggsmaskinen til Per Gunnar Skotåm er et syn for øyet. Foto: Bjørn Erik Rygg Lunde / NRK De internasjonale kunstnere har brukt spraybokser og malingsbøtter i det tidligere gruvesamfunnet. Foto: Bjørn Erik Rygg Lunde / NRK Den spanske kunstneren Borondo har latt seg inspirere av naturen og menneskene i Sulitjelma. Foto: Bjørn Erik Rygg Lunde / NRK Den spanske kunstneren Deih har brukt to dager på å fullføre verket sitt på Knuseriet. Motivet inneholder knust stein, men i en helt ny setting. Foto: Bjørn Erik Rygg Lunde / NRK Den danske fotografen Henrik Haven har fulgt kunstnerne i ni dager, og mener nivået er høyt. Her fotografer han den 20 meter høye veggmaleriet til den spanske kunstnere Deih. Foto: Bjørn Erik Rygg Lunde / NRK I 1910 bodde det rundt 3000 personer i Sulitjelma. Da var Sulis landets største produsent av kobberkis og svovelkis. I dag bor det bare 400 igjen. Foto: Bjørn Erik Rygg Lunde / NRK I over ei uke har kunstnere som Borondo, Sabek, Deih, M-city, Dotdotdot og den anonyme norske Stein gitt små og store bidrag til gamle gruvebygninger. Foto: Bjørn Erik Rygg Lunde / NRK I over ei uke har kunstnere som Borondo, Sabek, Deih, M-city, Dotdotdot og den anonyme norske Stein gitt små og store bidrag til gamle gruvebygninger. Foto: Bjørn Erik Rygg Lunde / NRK Kunstneren Deih og Toril Hegge Karlsen, som har fritidshus i Sulitjelma, finner tonen. Foto: Bjørn Erik Rygg Lunde / NRK Lav pris på kobber og forurensning fra svovelrøyk var faktorer som førte til at mange mistet jobben da gruvene ble nedlagt i 1991. Foto: Bjørn Erik Rygg Lunde / NRK Kunstnerne har fått høre gruvehistorien og latt seg inspirere forteller en av initiativtakerne til prosjektet med urban kunst. Foto: Bjørn Erik Rygg Lunde / NRK

– Anleggsmaskiner må ikke være gule. Maskinen min kan gå rett inn på steppene i afrikansk nasjonalpark og blande seg med sebraene der.

– Unik opplevelse

Per Gunnar Skotåm føler seg beæret over at kunstnerne ville dekorere en av maskinene hans. – Hele industriområdet har fått et enormt løft. Kunstverkene kommer til å bli en attraksjon og en berikelse for stedet. Foto: Bjørn Erik Rygg Lunde / NRK

Den spanske samtidskunstneren Borondo har utsmykket bygninger i Las Vegas, Atlanta, Istanbul, London og Paris.

– Dette er noe helt anerledes. Vi har full kunstnerisk frihet til å bringe liv inn på dette forlatte stedet, sier han.

Med på det kunstneriske lasset er den danske fotografen Henrik Haven, som jobber med å dokumentere prosjektet. Den ferdige fotoreportasjen skal sendes ut til verdens ledende kunstmagasiner og blogger.

– Jeg har aldri opplevd noe liknende. Hver dag har folk stilt opp med vafler, pizzasnurrer og varm kaffe til kunstnerne. Står et tre i veien kommer de løpende med motorsag.

En av dem som har holdt vafferjernet varmt de siste dagene er Sølvi Andersen. Den gamle rustne brua rett utenfor stuevinduet hennes har fått et flunkende nytt og fargerikt utseende, signert den norske kunstneren StayOne.

– Disse menneskene har forandret livene våre. Jeg skal ikke påstå at jeg skjønner med på all denne kunsten, men jeg blir vedlig rørt av den, sier hun.